**Projektas**

|  |
| --- |
| **PLUNGĖS RAJONO SAVIVALDYBĖS  TARYBA** |
| **SPRENDIMAS**  **DĖL PLUNGĖS RAJONO SAVIVALDYBĖS 2024 METŲ SOCIALINIŲ PASLAUGŲ PLANO PATVIRTINIMO** |
| 2024 m. gegužės 30 d. Nr. T1- |
| Plungė |

Vadovaudamasi Lietuvos Respublikos vietos savivaldos įstatymo 6 straipsnio 12 punktu, Lietuvos Respublikos socialinių paslaugų įstatymo 13 straipsnio 3 dalimi, Socialinių paslaugų planavimo metodikos, patvirtintos Lietuvos Respublikos Vyriausybės 2006 m. lapkričio 15 d. nutarimu Nr. 1132 „Dėl Socialinių paslaugų planavimo metodikos patvirtinimo“, 33 punktu, Plungės rajono savivaldybės taryba nusprendžia:

1. Patvirtinti Plungės rajono savivaldybės 2024 m. socialinių paslaugų planą (pridedama).

2. Skelbti šį sprendimą Teisės aktų registre ir Plungės rajono savivaldybės interneto svetainėje [www.plunge.lt](http://www.plunge.lt).

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Administracijos direktoriaus pavaduotoja Jovita Šumskienė

Savivaldybės tarybos posėdžių sekretorė Irmantė Kurmienė

Socialinės paramos skyriaus vedėja Jolanta Puidokienė

Švietimo ir sporto skyriaus vyriausioji specialistė (tarpinstitucinio bendradarbiavimo koordinatorė) Gintarė Višinskytė

Teisės, personalo ir civilinės metrikacijos skyriaus vedėjas Vytautas Tumas

Teisės, personalo ir civilinės metrikacijos skyriaus patarėja Donata Norvaišienė

Bendrųjų reikalų skyriaus kalbos tvarkytoja Simona Grigalauskaitė

Sprendimo projektą rengė Socialinės paramos skyriaus vyr. specialistė Kristina Karalienė

**SOCIALINĖS PARAMOS SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL PLUNGĖS RAJONO SAVIVALDYBĖS 2024 METŲ SOCIALINIŲ PASLAUGŲ PLANO PATVIRTINIMO“** |
| 2024 m. gegužės 6 d.  Plungė |

**1. Parengto teisės akto projekto tikslai, uždaviniai, problemos esmė.**

Sprendimo projekto tikslas – Plungės rajono savivaldybės tarybos sprendimu patvirtinti Plungės rajono savivaldybės 2024 metų socialinių paslaugų planą (toliau – Socialinių paslaugų planas).

Lietuvos Respublikos socialinių paslaugų įstatymo 13 straipsnio 3 dalis ir Socialinių paslaugų planavimo metodikos, patvirtintos Lietuvos Respublikos Vyriausybės 2006 m. lapkričio 15 d. nutarimu Nr. 1132, 11 punktas savivaldybę įpareigoja kiekvienais kalendoriniais metais sudaryti ir patvirtinti Socialinių paslaugų planą, kuriame, atsižvelgiant savivaldybės gyventojų poreikius, numatomos socialinių paslaugų teikimo apimtys pagal socialinių paslaugų rūšis. Numatyti socialinių paslaugų teikimo būdai, plėtros galimybės ir už priemonių įgyvendinimą atsakingi vykdytojai.

Socialinių paslaugų rūšys apibrėžiamos socialinės apsaugos ir darbo ministro įsakymu patvirtintame Socialinių paslaugų kataloge. Socialinių paslaugų planas parengtas atsižvelgiant į Lietuvos Respublikos socialinės apsaugos ir darbo ministerijos patvirtintą formą.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Teisės aktų nustatyta tvarka bus patvirtintas Socialinių paslaugų planas. Plungės rajono savivaldybėje (toliau – Savivaldybė) planuojant šių ir ateinančių metų valstybės ir Savivaldybės biudžetų lėšas, reikia atsižvelgti į šiame plane numatytas teikti ir plėtoti socialines paslaugas.

**3. Kodėl būtina priimti sprendimą, kokių pozityvių rezultatų laukiama.**

Vadovaujantis teisės aktais Socialinių paslaugų plane nurodomos Savivaldybėje šiuo metu socialines paslaugas teikiančios įstaigos ir organizacijos, teikiamos paslaugos ir jų apimtys. Išanalizuota, kokių socialinių paslaugų Savivaldybėje trūksta ir atsižvelgiant į Savivaldybės biudžeto, regiono plėtros galimybes, numatytos socialinių paslaugų vystymo kryptys, socialinėms paslaugoms reikalingos infrastruktūros plėtra, priemonės socialinių paslaugų teikimo kokybei gerinti. Plane numatyti socialinių paslaugų finansavimo šaltiniai – valstybės ir Savivaldybės biudžetų lėšos, struktūrinių fondų įtaka, kt. Tikimasi, kad pagerės paslaugų prieinamumas – organizuojamos ir teikiamos socialinės paslaugos atlieps Savivaldybės gyventojų poreikius. Neigiamos pasekmės nenumatytos.

**4. Lėšų poreikis ir finansavimo šaltiniai.**

Savivaldybėje socialinėms paslaugoms organizuoti ir teikti 2024 metais numatyta apie 13,2 proc. lėšų nuo visų lėšų, suplanuotų savarankiškosioms savivaldybės funkcijoms vykdyti. Bendra suma – 9 416 039 eurai, iš jų – iš Savivaldybės biudžeto – 4 755 900 eurų, iš valstybės biudžeto – 2 727 432 eurai, iš ES struktūrinių fondų – 349 661 euras.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Sprendimo projekto lyginamasis variantas nerengiamas, nes neteikiamas sprendimo pakeitimo projektas.

**7. Sprendimo projekto antikorupcinis vertinimas.**

Vadovaujantis LR korupcijos prevencijos įstatymo 8 straipsnio 1 dalies nuostatomis, sprendime nenumatoma reguliuoti visuomeninius santykius, numatytus šio įstatymo 8 straipsnio 1 dalyje.

**8. Nurodyti, kieno iniciatyva sprendimo projektas yra parengtas.**

Plungės rajono savivaldybės administracijos Socialinės paramos skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Priimtą ir patvirtintą sprendimą išsiųsti Plungės socialinių paslaugų centrui ir Plungės krizių centrui. Taip pat sprendimą paskelbti Teisės aktų registre ir Savivaldybės interneto svetainėje [www.plunge.lt](http://www.plunge.lt).

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

Išsakyti savo nuomonę ir pateikti pasiūlymus Socialinių paslaugų plano projektui Savivaldybės bendruomenė – gyventojai, socialiniai partneriai ir socialinių paslaugų teikėjai (nevyriausybinės organizacijos, biudžetinės, viešosios įstaigos bei kitos organizacijos) – informuota skelbimu Savivaldybės interneto tinklalapyje <https://www.plunge.lt/naujienos/rengiamas-2024-metu-socialiniu-paslaugu-planas/> Pasiūlymų iš bendruomenės negauta. Sprendimo projektas derintas su socialinių paslaugų įstaigų vadovais ir darbuotojais, Savivaldybės administracijos skyrių vedėjais ir specialistais, taip pat su Savivaldybės tarpinstitucinio bendradarbiavimo koordinatoriumi. Visuomenė su Socialinių paslaugų planu supažindinama, planą skelbiant Savivaldybės interneto tinklalapyje.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *Nenumatomas* |
| *Finansams* |  | *Nenumatomas* |
| *Socialinei aplinkai* |  | *Nenumatomas* |
| *Viešajam administravimui* |  | *Nenumatomas* |
| *Teisinei sistemai* |  | *Nenumatomas* |
| *Kriminogeninei situacijai* |  | *Nenumatomas* |
| *Aplinkai* |  | *Nenumatomas* |
| *Administracinei naštai* |  | *Nenumatomas* |
| *Regiono plėtrai* |  | *Nenumatomas* |
| *Kitoms sritims, asmenims ar jų grupėms* |  | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Socialinės paramos skyriaus vyr. specialistė Kristina Karalienė