## Projektas

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL VIEŠOSIOS ĮSTAIGOS PLUNGĖS LIGONINĖS PASLAUGŲ KainŲ PATVIRTINIMO**

2024 m. gegužės 30 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 16 punktu, Lietuvos Respublikos sveikatos priežiūros įstaigų įstatymo 28 straipsnio 4 punktu, Viešosios įstaigos Plungės ligoninės (toliau – Ligoninė) įstatų, patvirtintų Plungės rajono savivaldybės tarybos 2024 m. vasario 8 d. sprendimu Nr. T1-21 „Dėl Viešosios įstaigos Plungės rajono savivaldybės ligoninės pavadinimo keitimo ir įstatų patvirtinimo“, 40.3 papunkčiu, atsižvelgdama į Ligoninės 2024 m. gegužės 3 d. raštą Nr. V3- 207 „Dėl kainyno papildymo ir kainos patvirtinimo“, Plungės rajono savivaldybės taryba n u s p r e n d ž i a:

1. Patvirtinti Ligoninės paslaugų kainas:
   1. mokamų nemedicininių paslaugų kainas (1 priedas);
   2. mokamų medicininių paslaugų kainas (2 priedas);
   3. nuomojamo medicininio inventoriaus nuomos kainas (3 priedas).

2. Įpareigoti Ligoninės direktorių paskelbti informaciją apie šį sprendimą Ligoninės interneto svetainėje [www.plungesligonine.lt](http://www.plungesligonine.lt).

3. Pripažinti netekusiais galios Plungės rajono savivaldybės tarybos 2022 m. gruodžio 22 d. sprendimą Nr. T1-283 „Dėl Viešosios įstaigos Plungės rajono savivaldybės ligoninės paslaugų kainų patvirtinimo“ ir Plungės rajono savivaldybės tarybos 2018 m. rugsėjo 27 d. sprendimą Nr. T1-183 ,,Dėl VšĮ Plungės rajono savivaldybės ligoninės laikino apnakvindinimo paslaugos teikimo kainos nustatymo“.

Savivaldybės meras

SUDERINTA:

Savivaldybės tarybos narys Algirdas Pečiulius

Administracijos direktorius Dalius Pečiulis

Administracijos direktoriaus pavaduotoja Jovita Šumskienė

Savivaldybės tarybos posėdžių sekretorė Irmantė Kurmienė

Teisės, personalo ir civilinės metrikacijos skyriaus vedėjas Vytautas Tumas

Teisės, personalo ir civilinės metrikacijos skyriaus patarėja Donata Norvaišienė

Bendrųjų reikalų skyriaus kalbos tvarkytoja Simona Grigalauskaitė

Sprendimo projektą rengė savivaldybės gydytoja Oresta Gerulskienė

Plungės rajono savivaldybės

tarybos 2024 m. gegužės 30 d.

sprendimo Nr. T1-

1 priedas

|  |  |  |  |
| --- | --- | --- | --- |
| **Viešojoje įstaigoje Plungės ligoninėje teikiamų mokamų nemedicininių paslaugų kainos** | | | |
|
| Eil. Nr. | Paslaugos pavadinimas | Kainos, Eur |
| 1. | Pervežimo paslaugos: |  |
| 1.1. | 1 kilometro kaina | 0,70 |
| 1.2. | 1 val. vairuotojo įkainis darbo valandomis | 6,50 |
| 1.3. | 1 val. vairuotojo įkainis nedarbo, naktinėmis valandomis ir švenčių dienomis | 13,00 |
| 1.4. | Vienkartinės patalynės komplektas | 1,30 |
| 2. | Kopijavimo paslaugos: |  |
| 2.1. | A4 formato lapo dokumento kopija | 0,20 |
| 2.2. | A4 formato lapo abiejų pusių kopija | 0,40 |
| 3. | Dokumentų išsiuntimas paprastu laišku (pridedama prie dokumento parengimo kainos) | 0,95 |
| 4. | Dokumentų išsiuntimas registruotu laišku (pridedama prie dokumento parengimo kainos) | 2,30 |
| 5. | Vienkartinės priemonės haloterapijai (lydinčiam asmeniui) | 0,50 |
| 6. | Alkoholio kiekio nustatymas alkotesteriu | 6,50 |
| 7. | Vakuuminis masažas (kūno dailinimo procedūra): |  |
| 7.1. | viso kūno | 16,00 |
| 7.2. | dalinis | 9,00 |
| 8. | Grupiniai užsiėmimai baseine: |  |
| 8.1. | užsiėmimų baseine vieno apsilankymo kaina | 7,00 |
| 8.2. | mėnesinis abonementas, lankantis baseine vieną kartą per savaitę | 25,00 |
| 8.3. | mėnesinis abonementas, lankantis baseine du kartus per savaitę | 50,00 |
| 8.4. | užsiėmimų baseine vieno apsilankymo kaina ligoninės darbuotojams | 3,00 |
| 8.5. | Mėnesinis abonementas ligoninės darbuotojams, lankantis baseine du kartus per savaitę | 20,00 |
| 9. | Mirusiųjų laikino laikymo paslaugos kaina | 15,00 |
| 10. | Padidinto komforto vienvietės palatos kaina vienai parai | 15,00 |
| 11. | Pažymos apie gimimo datą parengimas | 22,00 |
| 12. | Dokumentų pensijai paruošimas (darbuotojo prašymu) | 34,00 |
| 13. | KT ir rentgeno vaizdų iškėlimas ir įrašymas į USB laikmeną | 7,70 |
| 14. | Sterilizacinės paslaugos už vieną įrankių paketą | 2,05 |
| 15. | Paketas Holterio aparatui | 1,90 |
| 16. | Nakvynės bendroje palatoje paslaugos teikimo kaina pacientams, kuriems suteikiama dienos chirurgijos paslauga | 5,0 |

\_\_\_\_\_\_\_\_\_\_\_\_\_\_\_\_\_\_\_\_\_

Plungės rajono savivaldybės

tarybos 2024 m. gegužės 30 d.

sprendimo Nr. T1-

2 priedas

|  |  |  |
| --- | --- | --- |
| **Viešojoje įstaigoje Plungės ligoninėje teikiamų mokamų medicininių paslaugų kainos** | | |
|
|  |  |  |

|  |  |  |
| --- | --- | --- |
| Eil. Nr. | Paslaugos pavadinimas | Kainos, Eur |
| 1. | Išblaivinimo paslauga | 111,00 |
| 2. | Girtumo nustatymas su alkoholio koncentracijos kraujyje nustatymu (be transportavimo kainos) | 69,00 |
| 3. | Apsvaigimo nuo opiatų nustatymas su opiatų koncentracijos šlapime nustatymu (be transportavimo kainos) | 104,00 |
| 4. | Mažo tankio lipoproteinų cholesterolio apskaičiavimas | 5,60 |
| 5. | K, Na koncentracijos nustatymas | 4,00 |
| 6. | Narkotikų testas | 5,90 |
| 7. | Prokalcitonino testas | 7,40 |
| 8. | Heliktobakter Pylori testas | 5,00 |
| 9. | Hepatito B testas | 4,10 |
| 10. | Hepatito C testas | 3,70 |
| 11. | Audiograma iš kitų gydymo įstaigų siųstiems pacientams | 6,00 |
| 12. | Kompresinė terapija (Pulstaras) | 4,40 |
| 13. | Poliarizuotos šviesos terapija (Bioptron) | 2,30 |
| 14. | Gimdos kaklelio citologinis tyrimas iš skystos terpės | 37,00 |
| 15. | Dalinio plokštelinio protezo-bazės kaina | 150,00 |
| 16. | Profesionali burnos higiena | 40,00 |
| 17. | Burnos higienos pakartotinis apsilankymas | 25,00 |
| 18. | Konkrementų šalinimas virš ir po dantenomis | 21,00 |
| 19. | Profesionali burnos higiena, esant mažiau nei 14 dantų burnoje | 22,00 |
| 20. | PRF medicininė procedūra | 130,00 |

\_\_\_\_\_\_\_\_\_\_\_\_\_\_\_\_\_\_\_\_\_\_\_

Plungės rajono savivaldybės

tarybos 2024 m. gegužės 30 d.

sprendimo Nr. T1-

3 priedas

|  |  |  |  |
| --- | --- | --- | --- |
| **Viešojoje įstaigoje Plungės ligoninėje nuomojamo medicininio inventoriaus nuomos kainos** | | | |
|  |  |  | |
| Eil. Nr. | Nuomojamo inventoriaus pavadinimas | | Kaina, Eur už 1 mėn. |
| 1. | Funkcinė lova | | 10,00 |
| 2. | Ligonio keltuvas | | 7,00 |
| 3. | Neįgaliųjų vežimėlis | | 7,00 |
| 4. | Sėdimi tualetai | | 3,00 |
| 5. | Vaikštynė | | 2,00 |

**\_\_\_\_\_\_\_\_\_\_\_\_\_\_\_\_\_\_\_\_\_\_\_**

**SAVIVALDYBĖS GYDYTOJAS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL VIEŠOSIOS ĮSTAIGOS PLUNGĖS LIGONINĖS PASLAUGŲ KainŲ PATVIRTINIMO“**

2024 m. gegužės 10 d.

Plungė

**1. Parengto sprendimo projekto tikslai, uždaviniai.** Atsižvelgiant į Viešosios įstaigos Plungės ligoninės (toliau – Ligoninė) 2024 m. gegužės 3 d. raštą Nr. V3- 207 „Dėl kainyno papildymo ir kainos patvirtinimo“, reikia papildyti Plungės rajono savivaldybės tarybos 2022 m. gruodžio 22 d. sprendimo Nr. T1-283 „Dėl viešosios įstaigos Plungės rajono savivaldybės ligoninės paslaugų kainų patvirtinimo“ 2 priedą „Viešojoje įstaigoje Plungės rajono savivaldybės ligoninėje teikiamų mokamų medicininių paslaugų kainos“ 20 eilute „PRF medicininė procedūra, kaina 130,00 eurų“. Kadangi nuo 2024 m. kovo 1 d. keitėsi Viešosios įstaigos Plungės rajono savivaldybės ligoninės pavadinimas į – Viešoji įstaiga Plungės ligoninė, siūloma pripažinti netekusiu galios Plungės rajono savivaldybės tarybos 2022 m. gruodžio 22 d. sprendimą Nr. T1-283 „Dėl VšĮ Plungės rajono savivaldybės ligoninės paslaugų kainų patvirtinimo“, ir Ligoninės paslaugų kainas tvirtinti nauja redakcija. Taip pat, atsižvelgiant į VšĮ Plungės rajono savivaldybės ligoninės 2024 m. gegužės 15 d. raštą Nr. V-235 ,,Dėl leidimo išregistruoti nekilnojamą turtą“, nuo birželio 1 d. nutraukiamas Saugios nakvynės paslaugos teikimas VšĮ Plungės ligoninėje.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Pripažinti netekusiais galios Plungės rajono savivaldybės tarybos 2022 m. gruodžio 22 d. sprendimą Nr. T1-283 „Dėl Viešosios įstaigos Plungės rajono savivaldybės ligoninės paslaugų kainų patvirtinimo“ ir Plungės rajono savivaldybės tarybos 2018 m. rugsėjo 27 d. sprendimą Nr. T1-183 ,,Dėl VšĮ Plungės rajono savivaldybės ligoninės laikino apnakvindinimo paslaugos teikimo kainos nustatymo“.

**3. Kodėl būtina priimti sprendimą, kokių pozityvių rezultatų laukiama.**

Bus patvirtintos naujos redakcijos Ligoninės paslaugų kainos:

1. mokamų nemedicininių paslaugų kainos (1 priedas);

2. mokamų medicininių paslaugų kainos (2 priedas);

3. nuomojamo medicininio inventoriaus nuomos kainos (3 priedas).

Taip pat atsiranda nauja Ligoninės mokama medicininė paslauga – regeneracinio gydymo (PRP) procedūra, taikoma siekiant gydyti pažeistus audinius ir skausmą, jos kaina 130 eurų ir papildytas mokamų medicininių paslaugų kainynas.

Ligoninė 2024 m. birželio mėn. planuoja pradėti teikti naują paslaugą – natūralų ir saugų regeneracinio gydymo (PRF) metodą. Gydytojai visame pasaulyje rekomenduoja sveikatą stiprinti natūraliu metodu – PRF medicinine procedūra. Jos esmė – paciento organizme suaktyvinti audinių atsinaujinimo procesą. Prancūzų sukurta procedūra skirta tiems, kurie patiria skausmą judėdami, yra patyrę lūžių, pasitempę sausgysles arba raiščius.

**4. Lėšų poreikis ir finansavimo šaltiniai.** Nėra.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** -

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** -

**7. Sprendimo projekto antikorupcinis vertinimas.** Vadovaujantis LR Korupcijos prevencijos įstatymo 8 straipsnio 1 dalies 1 ir 14 punktais, vertinimas atliekamas.

**8. Nurodyti, kieno iniciatyva sprendimo projektas yra parengtas.** Sprendimo projektas parengtas atsižvelgiant į Ligoninės 2024 m. gegužės 3 d. raštą Nr. V3-207 „Dėl kainyno papildymo ir kainos patvirtinimo“ ir į 2024 m. gegužės 15 d. raštą Nr. V-235 ,,Dėl leidimo išregistruoti nekilnojamą turtą“ (pridedama).

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** VšĮ Plungės ligoninei.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Taip* |  |
| *Finansams* | *Taip* |  |
| *Socialinei aplinkai* | *Taip* |  |
| *Viešajam administravimui* |  | *Nėra* |
| *Teisinei sistemai* |  | *Nenumatomas* |
| *Kriminogeninei situacijai* |  | *Nenumatomas* |
| *Aplinkai* |  | *Nėra* |
| *Administracinei naštai* | *Taip* |  |
| *Regiono plėtrai* | *Teigiama* |  |
| *Kitoms sritims, asmenims ar jų grupėms* | *Taip* |  |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

savivaldybės gydytoja Oresta Gerulskienė